TKN บวกกว่า 2% โบรกฯเชียร์ “ซื้อ” ชูเป้า 28.50 บ.
TKN บวกกว่า 2% โบรกฯเชียร์ "ซื้อ" ชูเป้า 28.50 บ. โดยล่าสุด ณ เวลา 15.00 น. อยู่ที่ระดับ 23.70 บาท บวก 0.50 บาท หรือ 2.16% สูงสุด 24 บาท ต่ำสุด 23 บาท ด้วยมูลค่าซื้อขาย 221.31 ล้านบาท
9 พ.ย. 2560

ผู้สื่อข่าวรายงานว่า หุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 15.00 น. อยู่ที่ระดับ 23.70 บาท บวก 0.50 บาท หรือ 2.16% สูงสุด 24 บาท ต่ำสุด 23 บาท ด้วยมูลค่าซื้อขาย 221.31 ล้านบาท ขณะที่ดัชนีตลาดหุ้นไทยโดยรวมลบ 0.38%

ด้าน บล.บัวหลวง ระบุในบทวิเคราะห์ แนะนำ “ซื้อ” ราคาเป้าหมาย 28.50 บาท/หุ้น คาดกำไรไตรมาส 3/60 ที่ 199 ล้านบาท ลดลง 2% จากปีก่อน แต่เพิ่มขึ้น 47% จากไตรมาสก่อน น้อยกว่าประมาณการเดิม เพราะอัตรากำไรขั้นต้นมีแนวโน้มน้อยกว่าคาด จากโรงงานใหม่ที่ติดขัดด้านเครื่องจักร อย่างไรก็ดี คาดไตรมาส 4/17 ยอดขายในประเทศจะเติบโต จากนักท่องเที่ยวจีน ประกอบกับการฟื้นตัวของการบริโภค และมองว่ายอดส่งออกจะเป็นปัจจัยหนุนการเติบโตในปีหน้า